Un tranquillo posto di campagna
<s>Un tranquilo posto di campagna () je italijanski igrani film snimljen 1968. godine u režiji Elija Petrija.</s><s>Po žanru predstavlja kombinaciju psihološke drame, trilera i horora, a protagonist, čiji lik tumači Franco Nero, je ugledni umjetnik koji, mučen kreativnom krizom, ali i zastrašujućim halucinacijama, napušta svoj stan u Milanu zajedno sa ljubavnicoim (čiji lik tumači Nerova tadašnja djevojka i buduća supruga Vanessa Redgrave) te pokušava pronaći mir i inspiraciju na seoskom imanju u regiji Veneto.</s><s>Radnja prikazuje kako ga zastrašujuće vizije nastave i tamo progoniti, ali i kako protagonist postane uvjeren da je u pitanju duh lokalne plemkinje (čiji lik tumači Gabriella Grimaldi) vezane uz krvave događaje tokom Drugog svjetskog rata.</s><s>Nero je nastupio u filmu u vrijeme kada je uživao status međunarodne zvijezde zahvaljujući špageti vesternima, te je jedan od motiva za nastup bilo nastojanje da se potvrdi i kao "ozbiljan" glumac.</s><s>Petri je, pak, u filmu koristio nekonvencionalne narativne tehnike, odnosno inzistirao na apsurdnim i iracionalnim scenama kao sredstvu izazivanja nelagode kod publike umjesto zastrašivanja tipičnog za horore; usprkos toga, Un tranquilo posto di campagna se ponekad navodi i jedan kao primjera ili inspiracija za tzv. giallo filmove koji su tada počeli sticati popularnost u Italiji.</s><s>U filmu je također korištena post-moderna scenografija kao i slike američkog pop art umjetnika Jima Dinea.</s><s>Un tranquilo posto je prikazan na Berlinskom filmskom festivalu gdje je osvojio Srebrni medvjed.</s>

<s>Uloge
 Franco Nero ...</s><s>Leonardo Ferri
 Vanessa Redgrave ...</s><s>Flavia
 Georges Géret ...</s><s>Attilio
 Gabriella Grimaldi ...</s><s>Wanda
 Madeleine Damien ...</s><s>Wandina majka
 Rita Calderoni ...</s><s>Egle
 John Francis Lane ...</s><s>Nadzornik umobolnice
 Renato Menegotto ...</s><s>Eglin prijatelj
 David Maunsell ...</s><s>Medij
 Arnaldo Momo ...</s><s>Seljak
 Sara Momo ...</s><s>Seljanka
 Otello Cazzola ...</s><s>Seljak
 Constantino De Luca ...</s><s>Seljak
 Marino Bagiola ...</s><s>Seljak
 Piero De Franceschi ...</s><s>Seljak</s>

<s>Izvori</s>

<s>Vanjske veze</s>

<s>Italijanski filmovi
Francuski filmovi
Dramski filmovi
Triler filmovi
Filmovi fantastike
Horor filmovi
Psihološki trileri
Authority control 2</s>

